Bayerische Vereinsbank International

D’Bayerische Vereinsbank International war eng lëtzebuergesch Bank, déi de 25. August 1971 als 100% Duechtergesellschaft vun der Bayerische Vereinsbank gegrënnt gouf. Si hat hire Sëtz am Ufank um 14, rue des Bains, ier se am August 1981 an d'Avenue Monterey N°38-40 geplënnert sinn. Si war als Minoritärsaktionnär bei der Grënnung vun der lëtzebuergescher Bank Union de Banques Arabes et Européennes bedeelegt (9.8%).Ulrich Meier, Struktur des Bankwesens in Luxemburg, 2., Aufl.., Frankfurt a.M, Knapp, 1976, S. 72. Wéi aner däitsch Banke war si fir d'éischt um Euromarché täteg, ier se dann och am Private Banking aktiv gëtt. 1982 war de Minimumbetrag, deen ee Client do bei der Vereinsbank huet misse matbréngen, 100 000 DM.« Diskretion verkauft sich schwer. Das Privatkundengeschäft der deutschen Eurobanken in Luxemburg wächst nur langsam », Frankfurter Allgemeine Zeitung, 11.5.1982, S. 14. 

Am November 1993 fusionéiert d'Bayerische Vereinsbank International mat der Vereins- und Westbank International: den neien Numm vun der Bank ass Vereinsbank International. Siwe Joer méi spéit, 1998, fusionéiert déi Bank da mat der Hypobank International, enger Duechtergesellschaft vun der Bayerische Hypo- und Vereinsbank. Den Numm vun där neier Bank war HypoVereinsbank Luxembourg.

 Direkteren 
 Horst Hergel (1971-1976)
 Claus Helbig (1976-1981)
 Hans W. Meyers (1981-1986)
 Gerlach von der Malsburg (1986-1987)
 Klaus K. Esswein (1987-1990)
 Hendrik Daniels (1990-1993)
 Ernst-Dieter Wiesner (1993-1998)

Kategorie:Lëtzebuergesch Banken